Leta 2011 jo je Radiotelevizija Slovenija povabila na tekmovanje za izbor slovenske popevke za evrovizijsko popevko, kjer je nastopila s pesmijo avtorja Matjaža Vlašiča z naslovom »Vanilija«. Na tekmovanju je v superfinalu premagala pevko April in postala zmagovalka ter slovenska predstavnica na Evrosongu 2011. Na Pesmi Evrovizije je zastopala Slovenijo v drugem polfinalu pod zaporedno številko 13, kjer se je uvrstila na 3. mesto in se kvalificirala v finalni izbor, kjer je zasedla končno 13. mesto.